CELEX: 62009CN0207
Language: et
Date: 2009-06-09 00:00:00
Title: Kohtuasi C-207/09: 9. juunil 2009 esitatud hagi — Euroopa Ühenduste Komisjon versus Slovaki Vabariik

29.8.2009   
            
            
               ET
            
            
               Euroopa Liidu Teataja
            
            
               C 205/20
            
         9. juunil 2009 esitatud hagi — Euroopa Ühenduste Komisjon versus Slovaki Vabariik
   (Kohtuasi C-207/09)
   2009/C 205/35
   Kohtumenetluse keel: slovaki
   
      Pooled
   
   
      Hageja: Euroopa Ühenduste Komisjon (esindaja: K. Simonsson ja A. Tokár)
   
      Kostja: Slovaki Vabariik
   
      Hageja nõuded
   
   
               —
            
            
               Tuvastada, et kuna Slovaki Vabariik kasutas direktiivi 94/57/EÜ (1) artiklite 2 ja 4 tähenduses tunnustamata organisatsioonide abi nimetatud direktiivi artiklis 3 ette nähtud kontrollimiste või ülevaatuste läbiviimiseks, siis on Slovaki Vabariik rikkunud sellest artiklist tulenevaid kohustusi;
            
         
               —
            
            
               mõista kohtukulud välja Slovaki Vabariigilt.
            
         
      Väited ja peamised argumendid
   
   Slovaki Vabariik kasutas selliste organismide abi, kes ei ole tunnustatud klassifikatsiooniühingud direktiivi 94/57/EÜ tähenduses ning — komisjoni käsutuses oleva teabe kohaselt — ei tühistanud nendele organisatsioonidele väljastatud lubasid. Lisaks sellele, arvestades, et Slovaki Vabariik ei ole kehtestanud õiguslikku raamistikku, mis võimaldaks tulevikus takistada tunnustamata klassifikatsiooniühingutele võimalikku loa väljastamist, esineb käesoleva hagi esemeks olevatega sarnaste direktiivi 94/57/EÜ halva kohaldamise juhtude kordumise oht.
   
      (1)  Nõukogu 22. novembri 1994. aasta direktiiv 94/57/EÜ laevade kontrolli ja ülevaatusega tegelevate organisatsioonide ja veeteede ametite vastavat tegevust käsitlevate ühiste eeskirjade ja standardite kohta (EÜT L 319, lk 20; ELT eriväljaanne 07/02, lk 230).